Document ID: /roh_data/filtered/Bilingualer_Corpus_interleaved-it-rm.jsonl.gz/1151

This is a text translated from Italian to Rumantsch Grischun.
Il Governo tutela gli sforzi volti a limitare la costruzione di residenze secondarie a St. Moritz

Il Governo ha respinto un ricorso contro la revisione parziale della legge edilizia di St. Moritz e approvato l'estensione dell'obbligo di contingentamento alla zona edificabile speciale. Nell'ambito di una revisione parziale della legge edilizia, il 27 novembre 2005 il Sovrano di St. Moritz aveva tra l'altro deciso di estendere l'applicabilità dell'ordinanza relativa al contingentamento della costruzione di residenze secondarie del 20 ottobre 2005 all'intero territorio edificabile di St. Moritz e quindi anche alla zona edificabile speciale Serletta. Contro questa revisione parziale una proprietaria fondiaria interessata ha sollevato ricorso di pianificazione al Governo. Essa teme che il suo progetto di ulteriore sovraedificazione con diverse residenze secondarie nell'area dell'edificio Posta/Swisscom in Via Serlas possa subire ritardi di anni per via del contingentamento. Respingendo il ricorso, il Governo ha seguito la ponderazione degli interessi del Comune di St. Moritz. Quest'ultimo attribuisce all'attuazione più integra possibile dell'iniziativa di circolo per il contingentamento della costruzione di residenze secondarie in Alta Engadina maggiore importanza rispetto agli interessi per una realizzazione più rapida possibile di altre residenze secondarie.

Approvato il nuovo mandato di prestazioni nell'ambito della promozione della salute e della prevenzione

Il Governo grigionese ha approvato il mandato di prestazioni del Cantone dei Grigioni al Cantone di San Gallo nell'ambito della promozione della salute e della prevenzione. Esso definisce le prestazioni che il Servizio per la promozione della salute e la prevenzione (ZEPRA) deve fornire, nonché l'indennizzo delle stesse da parte del Cantone dei Grigioni. La collaborazione con il Cantone di San Gallo nell'ambito della promozione della salute e della prevenzione si è dimostrata valida. Il Servizio ZEPRA Grigioni viene quindi mantenuto. Al contempo, l'offerta viene ampliata ai comuni e alle scuole. L'obiettivo è quello di sostenere i comuni nella realizzazione di strutture professionali e di intensificare una promozione della salute e una prevenzione sostenibili.

Consultazione relativa all'adeguamento della legge federale contro la concorrenza sleale

Il Governo grigionese sostiene in parte l'adeguamento della legge federale contro la concorrenza sleale (LCSl) previsto dalla Confederazione. Gli obiettivi della revisione legislativa sono la lotta contro l'"Ambush marketing" illegale, chiamato anche marketing parassita, e la creazione di una nuova disposizione sull'assistenza amministrativa e giudiziaria. Il Governo grigionese respinge la nuova regolamentazione contro l'Ambush marketing illegale con la motivazione che essa non migliora in modo significativo la sicurezza giuridica e che limita inoltre la concorrenza. Il Governo sostiene però l'introduzione di nuove disposizioni sull'assistenza amministrativa e giudiziaria. In questo modo viene colmata una lacuna importante nella legge esistente. Le nuove disposizioni permettono una collaborazione più efficace nella lotta contro pratiche commerciali transfrontaliere illegali. La modifica della LCSl è stata proposta in vista dello svolgimento dei Campionati europei di calcio 2008 rispettivamente in seguito ad un relativo intervento della Federazione europea di calcio (UEFA).

Dai comuni e dalle regioni

- Arosa: viene approvato il piano delle zone e piano generale delle strutture 1:1'000 del 18 aprile 2006.

- Ramosch: viene approvato lo Statuto del Circolo di Ramosch del 21 maggio 2006.

- Morissen: viene approvata la revisione parziale dello Statuto comunale decisa il 9 giugno 2006.

- Sumvitg: viene approvata la modifica del piano delle zone 1:1'000 del 26 maggio 2006, con diverse direttive.

- Seewis i.P.: viene approvato il piano delle zone parziale 1:1'000.

- Lumbrein: viene approvato il piano delle zone 1:2'000 deciso il 4 giugno 2004.

- Sils i.D.: viene approvata la revisione parziale dello Statuto comunale decisa il 27 giugno 2006.

- Scuol - Sent: vengono approvati i piani di confine comunale Scuol - Sent, parte 1, e Scuol - Sent, parte 2.

- St. Moritz: vengono approvati, con una riserva ed una condizione, la pianificazione delle utilizzazioni "stadio", riferita al progetto, decisa il 12 febbraio 2006, segnatamente la revisione parziale delle disposizioni relative al piano generale delle strutture "Kulm-Park", nonché il piano generale delle strutture 1:1'000 Kulm-Park (revisione parziale nell'area "stadio").

- Schluein: vengono approvati il regolamento sulle zone di protezione e il piano delle zone di protezione in scala 1:5'000.

- Trimmis e Says: ai Comuni di Trimmis e Says viene garantito un sussidio di 677'500 franchi alle spese sussidiabili per l'aumento delle capacità dell'impianto di depurazione delle acque.

- Mon: al Comune di Mon viene garantito un sussidio di 66'200 franchi alle spese sussidiabili per il potenziamento dell'approvvigionamento idrico.

- Tenna: al Comune di Tenna viene garantito un sussidio di 357'000 franchi alle spese sussidiabili per il rinnovo e il potenziamento dell'approvvigionamento idrico.

- Coira, Haldenstein, Untervaz, Zizers: vengono autorizzati 837'000 franchi per l'arginatura del Reno, fatta salva la garanzia di sussidio da parte della Confederazione.

- Churwalden: viene approvato, con condizioni e un sussidio alle spese di al massimo 875'000 franchi, il progetto per l'arginatura della Rabiosa, del Riedbach e del Salezerbächli sul territorio del Comune di Churwalden.

- Fläsch: viene approvata con un sussidio alle spese di 124'000 franchi la seconda tappa del progetto per l'arginatura della Lochrüfe sul territorio del Comune di Fläsch.

- Felsberg: viene approvato il progetto opere di protezione contro la caduta di massi "Felsberg" del Comune di Felsberg. Alle spese sussidiabili viene garantito un sussidio di 24'200 franchi.

- Vaz/Obervaz: in Voa Gravas a Lenzerheide la velocità massima viene fissata a 30 km/h e viene introdotta una "zona con limite di velocità massimo di 30 km/h".

- Paspels: all'interno di tutto l'abitato di Paspels, inclusa la strada cantonale, la velocità massima viene fissata a 30 km/h e viene introdotta una "zona con limite di velocità massimo di 30 km/h". Al contempo all'entrata nord del paese, il segnale di velocità massima di 50 km/h in generale viene spostato e sostituito con il segnale di velocità massima di 60 km/h.

- Disentis/Mustér: all'interno di tutto l'abitato di Disentis/Mustér, incluse le strade dell'Oberalp e del Lucomagno, la velocità massima viene fissata a 30 km/h e viene introdotta una "zona con limite di velocità massimo di 30 km/h".

Sussidi cantonali a favore di diverse istituzioni

- Maltempo 2005: vengono autorizzati con un sussidio alle spese di 260'000 franchi i lavori di ripristino "Maltempo 2005" - Regione Engadina e Bergün sul territorio dei Comuni di Lavin, Samnaun, Susch e Bergün.

Progetti stradali

Il Governo ha stanziato circa 10'000'000 franchi per la costruzione ed il risanamento dei seguenti tratti stradali:

- A13 Strada nazionale: galleria del San Bernardino

- A13 Strada nazionale: galleria Isla Bella

- A13 Strada nazionale: ponte sul Reno posteriore a Reichenau

- A28 Strada nazionale: circonvallazione di Saas, Trun - Pagrüeg

- Strada dell'Engadina: Nairs - raccordo Scuol ovest

Cancelleria dello Stato dei Grigioni

Organo: Governo

Fonte: it Cancelleria dello Stato dei Grigioni

Data: 10.08.2006

La regenza protegia las stentas da contingentar la construcziun d'abitaziuns secundaras a San Murezzan

La regenza ha refusà in recurs cunter la revisiun parziala da la lescha da construcziun da San Murezzan ed ha approvà l'extensiun da l'obligaziun da contingentaziun sin la zona da construcziun speziala Serletta. En il rom d'ina revisiun parziala da la lescha da construcziun aveva il suveran da San Murezzan concludì ils 27 da november 2005 tranter auter d'extender l'applitgabladad da l'ordinaziun per contingentar la construcziun d'abitaziuns secundaras dals 20 d'october 2005 sin tut il territori da construcziun da San Murezzan, pia er sin la zona da construcziun speziala Serletta. Cunter quai ha ina proprietaria da bains immobigliars pertutgada fatg recurs da planisaziun tar la regenza. Ella temeva che ses project per construir in'ulteriura residenza cun pliras abitaziuns secundaras en il territori da l'edifizi actual da la posta e da la swisscom en la via Serlas vegnia retardà per onns pervia da la contingentaziun. Cun refusar il recurs è la regenza suandada la ponderaziun dals interess da la vischnanca da San Murezzan: Che l'iniziativa cirquitala per contingentar la construcziun d'abitaziuns secundaras en Engiadin'ota vegnia realisada cun uschè paucas restricziuns sco pussaivel è per ella pli impurtant che l'interess privat da realisar abitaziuns secundaras uschè svelt sco pussaivel.

Deliberà ina nova incarica da prestaziun en il sectur da la promoziun da la sanadad e da la prevenziun

La regenza grischuna ha approvà l'incarica da prestaziun dal chantun Grischun al chantun Son Gagl en il sectur da la promoziun da la sanadad e da la prevenziun. Questa incarica circumscriva las prestaziuns che ston vegnir furnidas dal post spezialisà per la promoziun da la sanadad e per la prevenziun (ZEPRA) sco er sia indemnisaziun tras il chantun Grischun. La collavuraziun cun il chantun Son Gagl en il sectur da la promoziun da la sanadad e da la prevenziun è sa mussada sco cunvegnenta. Il post spezialisà ZEPRA Grischun vegn pia manà vinavant. A medem temp vegn extendida la purschida per vischnancas e per scolas. La finamira è da sustegnair las vischnancas tar la realisaziun da structuras professiunalas e d'intensivar la promoziun persistenta da la sanadad e la prevenziun persistenta.

Consultaziun davart l'adattaziun da la lescha federala davart la concurrenza illoiala

La regenza grischuna sustegna per part l'adattaziun da la lescha federala davart la concurrenza illoiala (LCI) ch'è planisada da la confederaziun. Tras la revisiun da la lescha duai vegnir cumbattì il marketing illoial dad "ambush"(er numnà marketing da parasit) e vegnir stgaffida ina nova disposiziun davart l'agid uffizial e davart l'assistenza giudiziala. La regenza grischuna refusa la nova regulaziun cunter il marketing illoial dad "ambush", e quai cun la motivaziun che la segirezza giuridica na vegnia betg meglierada fundamentalmain e che la concurrenza vegnia ultra da quai restrenschida. La regenza sustegna dentant l'introducziun da las novas disposiziuns davart l'agid uffizial e davart l'assistenza giudiziala. Uschia vegn serrada ina largia impurtanta en la lescha existenta. Las novas disposiziuns permettan da collavurar en moda pli effizienta en il cumbat cunter praticas da fatschenta transcunfinalas ed illoialas. Il motiv direct per las midadas da la LCI che vegnan proponidas è la realisaziun dal campiunadi europeic da ballape 2008 respectivamain ina intervenziun correspundenta da l'uniun da las associaziuns europeicas da ballape (UEFA).

Da vischnancas e regiuns

- Arosa: Il plan da zonas e plan general da furmaziun 1:1'000 dals 18 d'avrigl 2006 vegn approvà.

- Ramosch: La constituziun dal circul da Ramosch dals 21 da matg 2006 vegn approvada.

- Morissen: La revisiun parziala da la constituziun communala, ch'è vegnida concludida ils 9 da zercladur 2006, vegn approvada.

- Sumvitg: La midada dal plan da zonas 1:1'000 dals 26 da matg 2006 vegn approvada cun differentas ordinaziuns.

- Seewis: Il plan da zonas parzial 1:1'000 vegn approvà.

- Lumbrein: Il plan da zonas 1:2'000, ch'è vegnì concludì ils 4 da zercladur 2004, vegn approvà.

- Seglias: La revisiun parziala da la constituziun communala, ch'è vegnida concludida ils 27 da zercladur 2006, vegn approvada.

- Scuol - Sent: Ils plans dal cunfin da vischnanca Scuol - Sent, part 1, e Scuol - Sent, part 2, vegnan approvads.

- San Murezzan: La planisaziun d'utilisaziun "edifizi dal stadion", che sa referescha al project e ch'è vegnida concludida ils 12 da favrer 2006, en spezial la revisiun parziala da las prescripziuns tar il plan general da furmaziun "parc Kulm", sco er il plan general da furmaziun 1:1'000 "parc Kulm" (revisiun parziala en il territori dal "edifizi dal stadion") vegnan approvads cun ina resalva e cun ina cundiziun.

- Schluein: Il reglament per las zonas da protecziun ed il plan da las zonas da protecziun a la scala 1:5'000 vegnan approvads.

- Trimmis e Says: A las vischnancas da Trimmis e da Says vegn concedida ina contribuziun da 677'500 francs als custs cun dretg da contribuziun per augmentar la capacitad da la serenera.

- Mon: A la vischnanca da Mon vegn garantida ina contribuziun pauschala da 66'200 francs als custs cun dretg da contribuziun per engrondir il provediment d'aua.

- Tenna: A la vischnanca da Tenna vegnan concedids 357'000 francs als custs cun dretg da contribuziun per renovar e per engrondir il stabiliment dal provediment d'aua.

- Cuira, Haldenstein, Vaz sut, Zizers: Cun resalva da la garanzia da subvenziun tras la confederaziun vegnan concedids 837'000 francs per dustanzas dal Rain.

- Churwalden: Il project per dustanzas da la Rabiosa, dal Riedbach e dal Salezerbächli sin il territori da la vischnanca da Churwalden vegn approvà cun cundiziuns e cun ina contribuziun da maximalmain 875'000 francs als custs.

- Fläsch: La 2. etappa da subvenziun dal project per la dustanza da la Lochrüfe sin il territori da la vischnanca da Fläsch vegn approvada cun ina contribuziun da 124'000 francs als custs.

- Favugn: Il project per ovras da protecziun "Favugn" da la vischnanca da Favugn vegn approvà. Als custs cun dretg da subvenziun vegn garantida ina contribuziun da 24'200 francs.

- Vaz: A Lai sin la Voa Gravas vegn fixada la sveltezza maximala a 30 km/h ed introducida ina "zona da tempo 30".

- Pasqual: En il vitg da Pasqual vegn fixada la sveltezza maximala a 30 km/h ed introducida ina "zona da tempo 30", e quai integrond la via chantunala. Tar l'entrada dal vitg nà dal nord vegn a medem temp spustada la limita generala da 50 km/h e remplazzada tras la sveltezza da 60 km/h.

- Mustér: A Mustér vegn fixada la sveltezza maximala a 30 km/h ed introducida ina "zona da tempo 30", e quai integrond la via sursilvana, la via Alpsu e la via dal Lucmagn.

Contribuziuns chantunalas a differentas instituziuns

- Malauras 2005: Las lavurs da reparaziun da las malauras 2005, regiun Engiadina e Bravuogn sin il territori da las vischnancas da Lavin, da Samignun, da Susch e da Bravuogn, vegnan approvadas cun ina contribuziun da 260'000 francs als custs.

Projects da vias

La regenza ha approvà var 10'000'000 francs per construir e per sanar ils suandants trajects da via:

- via naziunala A13: tunnel dal San Bernardin

- via naziunala A13: tunnel Isla Bella

- via naziunala A13: punt dal Rain posteriur a La Punt

- via naziunala A28: sviament da Saas, Trun - Pagrüeg

- via da l'Engiadina: Nairs - access Scuol vest

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 10.08.2006